b'\n_START_ARTICLE_\n2. stoletje pr. n. \xc5\xa1t.\n_START_PARAGRAPH_\n2. stoletje pred na\xc5\xa1im \xc5\xa1tetjem se za\xc4\x8denja s prvim dnem leta 200 pr. n. \xc5\xa1t. in kon\xc4\x8duje z zadnjim dnem leta 101 pr. n. \xc5\xa1t. Obdobje spada v klasi\xc4\x8dno antiko, vendar bi moralo imeti kak\xc5\xa1no bolj primerno ime. Za vzhodno Sredozemlje, na primer, bi bilo bolj primerno, \xc4\x8de bi se imenovalo del helenisti\xc4\x8dnega obdobja.\n_START_SECTION_\nZna\xc4\x8dilnosti\n_START_PARAGRAPH_\nRimska republika je po malo pred tem kon\xc4\x8dani drugi punski vojni nadaljevala svojo \xc5\xa1iritev na sosednja ozemlja in nazadnje priklju\xc4\x8dila Gr\xc4\x8dijo, po tretji punski vojni in popolnem uni\xc4\x8denju Kartagine pa obalo severne Afrike. Rimski vpliv se je \xc4\x8dutil tudi na bli\xc5\xbenjem vzhodu, kjer so bile krhke helenisti\xc4\x8dne dr\xc5\xbeave, na primer Selevkidsko cesarstvo, prisiljene skleniti mirovne pogodbe pod rimskimi pogoji, da bi se izognile odkritemu spopadu z novim gospodarjem zahodnega Sredozemlja. Za obdobje je zna\xc4\x8dilen pojav nove arogance v priviligiranih razredih Rimljanov, ki se je manifestirala v korupciji in brezsramni sli po bogastvu. Proti koncu stoletja se je rimska armada preoblikovala iz vojske dr\xc5\xbeavljanov v vojsko prostovoljnih profesionalcev pod poveljstvom velikega generala in dr\xc5\xbeavnika Gaja Marija (Marijanske reforme)._NEWLINE_Na Daljnji vzhodu je Kitajska dosegla svoj vi\xc5\xa1ek pod dinastijo Han. Cesarstvo Han je raz\xc5\xa1irilo svoje meje od Koreje na vzhodu, Vietnama na jugu in Kazahstana na zahodu. Cesarstvo Han je ukazalo raziskovalcu Zhang Qianu, naj razi\xc5\xa1\xc4\x8de ozemlja na zahodu in sklene zavezni\xc5\xa1tvo z ljudstvom Yuezhi, da bi se bojevalo z nomadskim plemenom Xiongnu.'